У любым выпадку такая сітуацыя — класічная для сучаснай Беларусі. Калі чалавек адкрыта крытыкуе ўладу, не хавае сваіх поглядаў, выходзіць на пратэсныя акцыі, значыць, ён нядобранадзейны, ад яго трэба пазбавіцца, звольніць з працы, выключыць з універсітэта... Настаўнік гісторыі Наталля Ільініч, акцёр Павел Харланчук, прафесар гісторыі Вячаслаў Швед... Усе ведаюць, што гэтыя прафесіяналы былі звольнены з працы "за палітыку", хаця афіцыйнай прычынай у асноўным з’яўлялася непрацягненне працоўнага кантракта.